Nepriklausomybės ąžuolai (Vytogala)

Vytogalos Nepriklausomybės ąžuolai – trys istoriniai ąžuolai, augantys Šilalės rajono savivaldybėje, Vytogalos kaime (Upynos sen.), legendinės „Lituanikos“ piloto Stasio Girėno gimtosios sodybos vietoje. Jie pasodinti 1928 m. Lietuvos nepriklausomybės 10-mečio proga. Medžiai auga priešais  bendruomenės namus, aplink masyvų akmenį, ant kurio pritvirtinta granito lenta su įrašu: „ATLANTO NUGALĖTOJO / STASIO GIRĖNO / 1893 1933 / GIMTINĖ“.

Atminimo akmuo stūkso prie kaimo pagrindinės S. Girėno gatvės, kelio . Aplink akmenį, keturiuose kampuose, auga keturi skirtingų dydžių ąžuolai, iš kurių 3 pasodinti 1928 m., o ketvirtasis atsodintas 1989 m. vietoj sunykusio. Ploniausias ąžuolas auga priešais akmenį, dešinėje. Iki 1969 m. šio akmens vietoje dar stovėjo medinis atminimo kryžius. Šiuo metu  ornamentuotas dviejų kryžmų kryžius stovi kitoje vietoje, šalia. 1990 m. jis atstatytas pagal dailininko Adomo Varno projektą.

Duomenys 

Šilalės rajono savivaldybės tarybos 2006 m. gruodžio 29 d. sprendimu Nr. T1-1324 trys S. Girėno gimtinės ąžuolai paskelbti saugomu gamtos paveldo objektu. Keturių medžių grupė aplink akmenį išsidėsčiusi stačiakampio ploto kampuose. Saugoma 300 kv. m teritorija. Pateikiamos dviejų storiausių grupės ąžuolų charakteristikos (duomenų šaltiniai: 2010-05-16):

 Medžių rūšis – neskelbiama
 Kamienų apimtys 1,3 m aukštyje – II ąžuolo 1,55 m, III ąžuolo 1,22 m
 Aukštis – II ąžuolo 11 m, III ąžuolo 14 m
 Amžius, skaičiuojant nuo 1928 m. – 94 metai (2022 m.)

Šaltiniai

Nuorodos 

 Savivaldybės saugomų gamtos paveldo objektų sąrašas 
 Upynos seniūnija. Lankytinos vietos. Stasio Girėno sodyba – muziejus silale.lt

Šilalės rajono paveldas
Lietuvos gamtos paveldo objektai
Vytogala